דוגמאות כתבי טענות - ביטוח ונזיקין
דוגמאות כתבי טענות - ביטוח ונזיקין

6. תביעה כספית-חוזית - התנגשות בין שני רכבים
בבית-המשפט השלום                                                                    ת"א ______

ב ____           

התובע:                      
____ ת.ז. ____ 

ע"י ב"כ עורך-הדין ____
מרח' ____, עיר ____
טל: ____, פקס: ____
נגד

הנתבעת:

____ לביטוח בע"מ




מרח' ____, עיר ____ 

מהות התביעה: חוזית - כספית.
סכום התביעה: ____ ש"ח.
כתב תביעה

1. התובע הינו יליד ____ נשוי + 2 בוגרים.

2. הנתבעת הינה חברה לביטוח הפועלת כחוק בישראל ואשר בכל הזמנים הרלוונטים לכתב תביעה זה ביטחה את התובע בפוליסה לביטוח חיים מס' ____ ____ החל מיום ____ (להלן: "הפוליסה").
 

העתק פוליסת הביטוח מצ"ב, מסומן א' ומהווה חלק בלתי-נפרד מכתב תביעה זה.

3. הפוליסה כללה, בין היתר, כיסוי ביטוחי נוסף - "נכות מתאונה" כשסכום הביטוח עמד על ____ ש"ח נכון ליום הוצאת הפוליסה.

4. בפרק ההגדרות לנספח 804 אשר צורף לפוליסה ועוסק בביטוח הנכות מופיע:

"נספח זה מזכה את המבוטח במקרה של נכות צמיתה כתוצאה מהתאונה, בסכום הביטוח המתייחס לנספח זה וזאת בהתאם לשיעור הנכות המוחלטת."

ובהמשך:

"נכות - נכות רפואית צמיתה, שנגרמה כתוצאה ישירה ומכריעה מהתאונה. אחוזי הנכות יחושבו באופן משוקלל."

5. דהיינו, הפיצוי על-פי הפוליסה מותנה בקיומה של נכות למבוטח אשר נגרמה כתוצאה מתאונה. כל עוד לא נקבעה למבוטח נכות, לא ניתן להפעיל את הפוליסה.

6. ביום ____ בשעה ____ לערך נסע התובע ברכבו בכביש ____ - ____. בהגיעו לצומת ____, המשיך בנסיעה ישרה ורציפה כשאור ירוק דולק ברמזור בכיוון נסיעתו. לפתע הגיח רכב צ"ג אשר נכנס לצומת משמאלו וגרם להתנגשות רבת עוצמה בין שני הרכבים.
כתוצאה מכך, נפגע התובע (להלן: "התאונה"). 

7. לתובע נגרמה חבלה בברך ימין והובחן שבר בברך. כמו-כן לתובע נגרמה חבלה בראש, חבלה בצוואר - צליפת שוט וחבלה במרפק שמאל.

כמו-כן שבר בעצם מסרק 3 בכף יד ימין.

8. התובע הגיע לחדר המיון של בית-החולים ____ ב ____ ולאחר שעבר סדרת בדיקות שוחרר לביתו עם המלצות למעקב אורטופדי, קומפרסים ופיזיוטרפיה בקופ"ח.

9. עקב כאבים מתמשכים בברך ימין ובמרפק שמאל, הופנה התובע לבדיקת מיפוי עצמות.


בבדיקה התגלה שבר בברך. כמו-כן אובחנה פגיעה של קרע במרפק שמאל.

10. לאור התגברות הכאבים, פנה התובע ביום ____ לחדר המיון של ביה"ח ____. התובע טופל ושוחרר להמשך מעקב  אורטופדי בקופ"ח.

11. כעבור 3 ימים, ומשהתגברו הכאבים, פנה התובע לחדר המיון של ביה"ח ____. שם בוצע ניקור של הברך ובתום הטיפול שוחרר התובע לביתו להמשך טיפול אנטיביוטי ומנוחה.

12. למרות הטיפול שעבר, התגברו כאבי התובע והנפיחות במקום החבלה התגברה. ביום ____, אושפז התובע בבית-החולים ____ ובמהלך האשפוז נותח התובע בברך ימין. במהלך הניתוח, נפתחה הברך ובוצע ניקוי של הפצע.

13. התובע שוחרר לביתו ביום ____ להמשך טיפול אנטיביוטי, המשך חבישות ומעקב. סה"כ ימי אשפוזו של התובע הסתכמו ב - ____ ימים.

14. לאורך כל התקופה, טופל התובע, במקביל לפניותיו לבתי-החולים לעיל, במרפאות של קופ"ח לאומית.

15. התובע ביצע סדרה של 20 טיפולי פיזיוטרפיה.

16. מאז התאונה ובעטיה סובל התובע ממוגבלות בכיפוף הברך. התובע מוגבל ביכולת הכיפוף של הברך וקיימת אי-יציבות בדריכה על הברך, דבר אשר גורם לצליעה. בנוסף, סובל התובע מכאבים במרפק שמאל, כאבי ראש, סחרחורות, כאבים בצוואר ועצבנות יתר.

17. התובע היה הבעלים של חנות ____ בשם "____" ברח' ____ ב ____. לאחר התאונה, התובע נעדר מהחנות לתקופה ממושכת, דבר אשר גרם לקריסת החנות.

18. התובע הינו מהנדס ____ במקצועו אשר פיתח בעברו המצאות שונות שבחלקן נרשמו כפטנטים על שמו. עד היום רשומים על-שם התובע ____ פטנטים.

19. לתובע אושרו על-ידי הרופאים ימי מחלה מיום התאונה ועד ליום ____. כמו-כן אושרו לתובע ימי מחלה מיום ____ ועד ליום ____.


בסה"כ אושרו לתובע ____ ימי מחלה בהם התובע לא היה מסוגל לעבוד.

20. עובר לפני התרחשות אירוע התאונה תפקד התובע באופן מלא למרות שסבל ממחלות כגון: סכרת המטופלת תרופתית, יתר לחץ דם המטופל תרופתית, אסטמה וכמו-כן עבר ניתוח מעקפים בעבר, מחלות אשר אין להן כל קשר לתאונה נשוא תביעה זו.

21. הפציעה בתאונה נשוא תביעה זו הינה פגיעה אורטופדית אשר אין לה כל קשר למחלות העבר של התובע.

22. התאונה לא ארעה תוך כדי ועקב עבודתו של התובע ומשום כך לא הוכרה היא כתאונת עבודה.

23. לאור מצבו הכללי, הגיש התובע תביעה לנכות כללית וביום ____ קבעה הועדה הרפואית של המ.ל.ל לתובע נכות בשיעור של 79%. 

24. מתוך הנכות הנ"ל (79%) קיימות נכויות רלוונטיות לתאונה נשוא תביעה זו ואלו הן:

10% בגין ע"ש צווארי, סעיף 37 5 א'.

10% בגין מרפקים, סעיף 35 1 ב'.

דהיינו 19% נכות משוקללת.

25. בגין נכויות אלו זכאי התובע לתגמולי ביטוח על-פי המופיע בפוליסה.

26. סכום הנכות המוחלטת על-פי הפוליסה הינו ____ ש"ח. משכך זכאי התובע לסך של ____ ש"ח (19%X  ____) נכון ליום הוצאת הפוליסה (קרן) ובצרוף הפרשי הצמדה וריבית עומד הסכום על-סך של ____ ש"ח.

27. התובע פנה אל הנתבעת בדרישה לקבלת תגמולי הביטוח מכוח הפוליסה אך זו דחתה אותו בטענה כי תביעת התובע התיישנה מאחר וחלפו למעלה משלוש שנים מיום התאונה.

28. התובע דוחה את טענת הנתבעת בעניין ההתיישנות וטוען כי יש להתחיל למנות את תקופת ההתיישנות מיום התגבשות הנכות הצמיתה מאחר ונכות צמיתה היא תנאי בסיסי לקבלת פיצוי מאת הנתבעת, מה עוד שהנכות נקבעה כ - ____ שנים לאחר התאונה - לאחר תום תקופת ההתיישנות לשיטת הנתבעת.
29. כל הטענות בכתב תביעה זה הינן חלופיות וגם/ או מצטברות, הכל בהתאם להקשר הדברים ועניינם.

30. התובע יסמוך תביעתו בין היתר על הנספחים שצורפו לכתב תביעה זה וכמו-כן על מסמכים נוספים במידה וידרשו ושיהיו רלוונטיים לתביעה זו.

לכתב תביעה זה מצורפים המסמכים הבאים:

א. פוליסת הביטוח.
ב. פרוטוקול  והחלטת הועדה הרפואית של  המ.ל.ל.

ג. תעודות חדר מיון.

ד. סיכום מחלה.

ה. תעודות מחלה.

ו. בדיקת מיפוי עצמות.

ז. פרוט טיפולי פיזיוטרפיה + הפניה לטיפולים.

ח. תעודות רפואיות.

ט. מכתב הדחיה של הנתבעת.

31. אשר-על-כן מתבקש כבוד בית-המשפט להזמין את הנתבעת לדין ולחייבה לשלם לתובע את הסך של ____ בצירוף הפרשי הצמדה וריבית מיום קרות תאונה ועד לתשלום המלא בפועל בצירוף הוצאות משפט ושכ"ט עו"ד.

___________

____, עו"ד

בא-כוח התובע

